# Homalonychus

Homalonychus és un gènere d'aranyes araneomorfes, l'únic gènere de la família dels homaloníquids (Homalonychidae). El gènere fou descrit per G. Marx el 1891; la família, per Eugène Simon el 1893.
No construeixen teranyines i es troben habitualment sota roques o entre la vegetació morta. Com a mínim, les dues espècies de Nord-amèrica viuen en els deserts. Es camuflen adaptant la coloració del cos amb l'entorn i es posen terra al damunt gràcies a un tipus de pèls especialitzats; de vegades, es poden enterrar parcialment.
Dues espècies són pròpies de Mèxic i de la part meridional dels EUA. H. theologus es troba més cap a l'oest del Riu Colorado, i H. selenopoides més a l'est, amb algunes poblacions presents al Vall de la Mort i a Mercury, Nevada.

## Sistemàtica

Segons el World Spider Catalog amb data de 23 de març de 2019, Homalonychus –Marx, 1891– té tres espècies descrites:
* Homalonychus raghavai Patel & Reddy, 1991 (Índia)
* Homalonychus selenopoides Marx, 1891 (EUA, Mèxic)
* Homalonychus theologus Chamberlin, 1924 (EUA, Mèxic)
L'any 1991 va ser descrita l'espècie Homalonychus raghavai trobada a l'Índia; però d'acord amb Platnick, caldria revisar la seva inclusió dins d'aquest gènere. També cal tenir present que el 2004 considerava aquesta família com una subfamília dels zodàrids (Zodaridae).

## Referències

* 1 2 Marx, G. (1891). A contribution to the knowledge of North American spiders. Proceedings of the Entomological Society of Washington 2: 28-37.
* 1 2 (anglès) Referència World Spider Catalog : Homalonychidae +base de dades . Accés el 22 de març de 2019
* ↑ Simon, E. (1893a). Histoire naturelle das araignées. Paris 1, 257-488. doi:10.5962/bhl.title.51973
* ↑ «Sarah C. Crews: Homalonychus in the Desert Southwest». Arxivat de l'original el 2006-09-10. [Consulta: 18 juliol 2007].
* ↑ Platnick, N.I. (2006). World Spider Catalog 7.0: Homalonychidae
* ↑ Wunderlich, J. (2004l). The fossil spiders (Araneae) of the family Zodariidae in Baltic amber, with remarks on their subfamilies including the Cryptothelinae and the Homalonychinae. Beiträge zur Araneologie 3: 1578-1611
* Marx, G. (1891): "A contribution to the knowledge of North American spiders". Proc. ent. Soc. Wash. 2:28-37.
* Chamberlin, R.V. (1924): "The spider fauna of the shores and islands of the Gulf of California". Proc. Calif. Acad. Sci. 12:561-694.
* Roth, V.D. (1984): "The spider family Homalonychidae (Arachnida, Araneae)". American Museum novitates 2790 PDF
* Patel, B.H.; Reddy, T.S. (1991): "A rare new species of Homalonychus Marx (Araneae: Homalonychidae) from coastal Andhra Pradesh, India". Rec. zool. Surv. India 89:205-207.
* Vetter, R.S.; Cokendolpher, J.C. (2000): "Homalonychus theologus (Araneae, Homalonychidae): Description of eggsacs and a possible defensive posture". The Journal of Arachnology 28:361-363 PDF Arxivat 2007-09-30 a Wayback Machine.
* Crews, S.C.; Hedin, M.C. (2006): "Studies of morphological and molecular phylogenetic divergence inspiders (Araneae: Homalonychus) from the American southwest including divergence along the Baja Peninsula". Molecular Phylogenetics and Evolution 38:470-487. PDF Arxivat 2006-09-15 a Wayback Machine.

## Enllaços externs

* Fotos de Homalonychus sp. Arxivat 2006-09-10 a Wayback Machine.
* The World Spider Catalog, V7.5